
U RADOBOJU JE ODRŽANA SJEDNICA OPĆINSKOG VIJEĆA 


POMOĆ PODUZETNICIMA 


Vijećnici Općine Radoboj okupili su se u ponedjeljak 23. 
studenoga na 16. sjednici ovog saziva. lako su donijeli nekoli- 
ko odluka bitnih za stanovništvo, kao što su održavanje javne 
rasvjete, nerazvrstanih cesta i košnja trave na javnim zelenim 
površinama te obavljanje dimnjačarskih usluga najbitnija je, 
međutim, odluka koja bi se tek trebala donijeti na jednoj od 
narednih sjednica. 


Radi se o izmjenama Odluke o komunalnoj naknadi s ci- 
ljem da se omogući smanjenje visine plaćanja komunalnog 
doprinosa prilikom izgradnje ili proširenja proizvodnih pogo- 
na privatnih poduzetnika. 

Na taj će se način pomoći poduzetnicima da na području 
Općine Radoboj stvaraju mogućnost za proširenje proizvod- 
nje a samim tim i za zapošljavanje novih radnika. 

Općinski vijećnici su jednoglasno prihvatili prijedlog da 
se izmjenama postojeće Odluke o komunalnoj naknadi omo- 
gući takvo nastojanje, jer prema sadašnjim odredbama nema 
takve mogućnosti. 


ODRŽAVANJE NERAZVRSTANIH CESTA 1 JAVNE RASVJETE 


Općinski vijećnici donijeli su odluke o obavljanju komunal- 
ne djelatnosti održavanja nerazvrstanih cesta, usluga košnje i 
održavanja travnatih površina, te o održavanju javne rasvjete. 
Nakon objave o prikupljanju ponuda za održavanje nerazvrsta- 
nih cesta stigle su tri ponude. Povjerenstvo za provedbu po- 
stupka prikupljanja ponuda prilikom pregleda i ocjene utvrdilo 
je da ponuda Dragutina Horvata iz Pregrade ne sadrži svu po- 
trebnu dokumentaciju, a da je ponuda Ivice Draganića iz Gorja- 
na Sutinskih povoljnija što se tiče cijene od ponude Dragutina 
Sedlara iz Delkovca. Na temelju toga na sjednici Općinskog vi- 
jeća prihvaćena je ponuda Ivice Draganića. 

Javnu rasvjetu na području Općine Radoboj i nadalje će 
održavati tvrtka Tehnoelektro vlasnika Viktora Pohižeka iz Gor- 
nje Šemnice. Na ponudu se inače javio i D. Šćuric iz Švaljkovca, 
ali je Povjerenstvo ocijenilo, da nije pravovaljana, pa su općin- 
ski vijećnici odlučili da javnu rasvjetu iduće četiri godine održa- 
va tvrtka Tehnoelektro. 

Na sjednici Općinskog vijeća donijeta je i odluka o osniva- 
nju stručnog povjerenstva za koncesiju u koje su imenovani: 
Stjepan Sirovec, Dragutin Gerić, Josip Novački, Kristina Hlebec 
i Branka Oslić. 


Edukativni izlet šumovlasnika Jela Jesenje 


Udruga šumovlasnika Jela Jesenje organizirala je u nedjelju 20. studenog 
jednodnevni edukativni izlet za svoje članove. U sklopu izleta šumovlasnici su 
posjetili Šumariju Repaš koja je poznata po najvrjednijim sastojinama hrasta lu- 
žnjaka u sjeverozapadnom djelu naše domovine. Izletnike je dočekao upravitelj 
šumarije Zvonimir Ištvan koji ih je upoznao sa vrijednostima šume koja se prostire 
uz obale rijeke Drave. Uz obilje hrasta od kojih su dva stara preko 270 godina i ra- 
znolikim ekosustavom pogoduje razmnožavanju trofejne šumske divljači pa je pri- 
vlačna za turiste lovce koji tu dolaze iz raznih zemalja. Nakon obilaska šume izlet- 
nici su nastavili putovanje do Sunčanog sela Jagnjedovac velikog seoskog imanja 


smještenog podno obronaka Bilogore. Kroz ovo veliko, uređeno i lijepo osmišljeno 
seosko imanje izgrađeno od tradicionalnih podravskih kuća goste je vodio doma- 
ćin dr. Darko Hećimović. Ovo zdanje prepuno je izložbenih prostora starih alata i 
predmeta, namještaja i ostale starine koji su nekad bili u upotrebi. U više navrata 
kroz godinu tu se održavaju razne edukativne radionice starih zanata; kovačkog, 
stolarskog , postolarskog , kolarskog , bačvarskog sa starim alatima koje su nekad 
zanatlije koristili u svom radu. 


U sklopu imanja nalazi se ugostiteljski objekt u kojem se nude tradicionalna 
podravska jela. Nakon obilaska imanja uslijedio je zajednički ručak, u nastavku 
druženja, dobrom raspoloženju i ugodnoj atmosferi šumovlasnici su proveli ne- 
djeljno poslijepodne a zatim se puni lijepih dojmova zadovoljni viđenim vratili 
svojim kućama. 


| Završavaju se radovi na rekonstrukciji 
ceste ui Velikom Selu 


Nakon nekoliko mjeseci izvođenja radova na rekon- 
strukciji nerazvrstane ceste kroz Veliko Selo radovi se 
| polako privode kraju. 


Nanošenjem asfalta završeni su radovi na uređenju 
kolničke konstrukcije te je spomenuta dionica puštena 
u promet. 


Preostali su radovi na uređenju prilaza koji se ubrza- 
no izvode kako bi bili završeni prije dolaska zime. 

Poljoprivredna zadruga Radoboj razvija proizvodnju češnjaka putem surad- 


Tako se ove jeseni prijavilo pet- 
naestak domaćinstava, koja žele uz- 

| gajati tu povrtlarsku kulturu. Deset 
njih dobilo je od Zadruge po 40 kilo- 
grama češnjaka kojeg su posadili, a 

| taj im je posao olakšan, jer je nabav- 
ljena sadilica vrijedna 6.000 kuna. 


nje sa zainteresiranim poljoprivrednicima. 


DEGET KOOPERANATA UZBAJA ČEŠNJAK 


mogu sami prodati, predati Zadruzi 
ili potrošiti u svojem domaćinstvu. 
Zainteresiranima je omogućeno da u | 
Zadruzi kupe češnjak po cijeni od 25 
kuna za kilogram. Pored toga svi koji 
su se odlučili baviti uzgojem češnja- | 
ka mogu u Poljoprivrednoj zadruzi 


pr kooperanata je da iduće 
godine Zadruzi vrate istu količinu 
češnjaka koliko su i dobili, a višak 


m“... > m... mm. mk, hak; aki. gda, iči ii Gad 


Radoboj dobiti potrebne sme 
savjete. 


| Nastavljena sanacija Kizišta |, 


Svake godine općina Jesenje suočena je s pojavom novih klizišta na neraz- 

I vrstanim cestama. Svaki puta nakon većih količina padalina i bujičnih voda, | 
pojave se nova klizišta koja ugrožavaju objekte, prometnice i poljoprivredne 
površine. Suočeni s nastalom situacijom, sanaciji klizišta prilazi se po priorite- 

| tima, odnosno nužnim zahvatima kako bi se osigurala prohodnost cesta. Zbog l 
nepredvidivosti klizanja terena, za neka je klizišta potrebno izvršiti istražne 
radove i izraditi projekt sanacije što iziskuje podosta vremena i financijskih 
sredstava. Jedno takvo klizište nalazi se u Brdu Jesenjskom kod zaselka Hala- 

| zići gdje su ovih dana započeli radovi na sanaciji. Zbog velike dubine i površine | 
klizne plohe koja je širine pedesetak metara, ugrožen je cijeli trup ceste koja 
vodi prema zaselcima Halazići, Ranogajci i Kranjčeci. Budući da je u cesti uko- 

l pana vodovodna, plinska i telefonska mreža koje su također ugrožene, ovo 
je trenutno najzahtjevnije klizište na području općine. Sanacija ovog klizišta 

| stajat će cca 400.000,00 kuna, što su za općinski proračun značajna sredstva. | 
Radovi su nakon provedenog natječaja povjereni Krakomu iz Krapine. Uz 
sanaciju navedenog klizišta, ove je godine sanirano klizište u zaselku Flaši, 

l a predviđa se do kraja godine sanirati veća ulegnuća i puknuća na asfaltnim l 
kolnicima kako bi se spriječilo nastajanje većih šteta. 


JESENSKE AKTIVNOSTI NA PODRUČJU MJESNOG ODBORA JAZVINE 1 
OREHOVEC RADOBOJSKI 


BROJNE MALE AKCIJE 


Lijepo jesensko vrijeme omogućilo je obavljanje niza manjih radova na više 
mjesta u Jazvinama i Orehovcu Radobojskom, tako je na putu prema kućama u 
Jazvinama uz cestu prema Dunajima postavljeno 77 metara cijevi za odvodnju 
oborinskih voda. Betonske cijevi nabavio je mjesni odbor, a radove su obavili uz 
pomoć stroja sami građani polaganjem cijevi, izradom šahta i spoja na kanaliza- 
cijski vod uz županijsku cestu. 

U zaselku Borovečki u Orehovcu sanirano je klizište na putu prema vinskoj 
cesti Belinovo. Sam put je na tom dijelu nasipan kamenim materijalom, kako 
bi bio prohodan. Također je uz cestu Prelčeci - Borovečki porezano (otpiljeno) 
granje, koje je ometalo javnu rasvjetu. Odvezeno je 5 kamiona zemlje koja je bila 
ranije privremeno maknuta sa ceste zbog klizišta na dijelu Prelčeci - Majcenići, 
na privatni posjed (livadu). 

Na brijegu u zaselku Švaljki saniran je dio ceste kamenim materijalom, kako 
bi se omogućilo normalno prometovanje. Poznato je da je ta cesta veliko klizi- 
šte i da se tu obavljaju samo manji zahvati popravka do prave sanacije prema 
projektu. 

U zaselku Kiseljaki u Orehovcu saniran je odron bankine uz cestu u dužini od 
6 metara, jer je postojala opasnost za promet. Sanacija je izvršena utvrđivanjem 
bankine i postavljanjem armaturnih mreža kao zaštite za novi odron i to kao 
privremeno rješenje. Uz rub ceste prema saniranom dijelu od betonskih rubnika 
postavljen je zid kako bi se voda preusmjerila uz cestu dalje i tako izbjegao novi 
odron. Na proljeće će se trebati sanirati izgradnjom betonske škarpe. Radove su 
uz pomoć stroja obavili građani. 


Nastavljeni su radovi na sanaciji i uređenju zdenaca, pa se tako završetku 
radova privodi uređenje drugog zdenca u zaselku Gerići. Preostalo je ispumpa- 
vanje vode i čišćenje mulja, te pokrivanje crijepom, a što će se uraditi do kraja 
studenoga. 

Također se priprema drvena građa za zdenac kod Osnovne škole u Jazvina- 
ma, a pripremljena je i oplata za zdenac u zaselku Kiseljaki - Horvati. Radovi 
na uređenju i obnovi zdenaca nastavit će se i u proljeće, čim vremenski uvjeti 
dozvole. 

Postavljena su dva šahta sa rešetkama u Jazvinama, te su spojena na ka- 
nalizaciju i to jedan uz cestu pokraj škole i igrališta, a drugi uz put za oranice. 
Spriječeno je tako izlijevanje vode i nanošenje blata na županijsku cestu. (D.G.) 


Osposobljavanje noljoprivrerinika vezano za upotrehu pesticida 


bave poljoprivrednom proizvodnjom. Potrebno je napomenuti 
da se iskaznica dobivena ovom izobrazbom izdaje na rok od 5 
godina. 


Stupanjem na snagu Zakona o održivoj uporabi pestici- 
da koji je u primjeni od 26. studenog 2015. godine, poljo- 
privrednici koji koriste pesticide u zaštiti svojih biljnih nasada 
trebaju imati odgovarajuća znanja koja potvrđuju posebnim 
iskaznicama kako bi mogli kupovati sredstva za zaštitu bilja. U 
tu svrhu udruga vinogradara Sv. Martin iz Jesenja organizirala je 
tečaj za osposobljavanje svojih članova i ostalih zainteresiranih 
mještana koji je održan 20. i 21. studenog u dvorani Doma kul- 
ture u Gornjem Jesenju. Na tečaj se odazvao 101 polaznik što je 
pokazatelj izuzetno velikog zanimanja ovdašnjih mještana koji 
se bave poljoprivrednom proizvodnjom, uglavnom uzgojem 
vinove loze i voćaka. 


Predavanja su provodili predstavnici firme Didaktikus iz Za- 
greba licencirane za provođenje osposobljavanja. Nakon prove- 
denog predavanja uslijedila je provjera stečenog znanja pola- 
znika kroz pismeni ispit. 


Svi polaznici osposobljavanja dobiti će iskaznice kojima do- 
kazuju da su stekli odgovarajuća znanja u primjeni pesticida i 
kojima će moći kupovati zaštitna sredstva. Budući da su polazni- 
ci tečaja dužni troškove osposobljavanja nadoknaditi vlastitim 
sredstvima u sufinanciranje dijela troškova uključila se Općina 
Jesenje kako bi se i na taj način pomoglo mještanima koji se 


ui 

ZAGORJE, MEĐIMURJE | 
VARAZDIN ZA SDP | PARTNERE 


Izbori za novi, osmi po redu, saziv Hrvatskog sabora su ba- 
rem za sada iza nas. Birači su u nedjelju 8. studenoga 2015. 
izišli na biračka mjesta i zaokruživali liste i imena za koje su se 
opredijelili. 

Rezultati su pokazali da su u deset izbornih jedinica dvije 
najveće koalicije poravnate što se tiče broja mandata. Domo- 
ljubna koalicija, koju predvodi HDZ i koalicija Hrvatska raste 
predvođena SDP-om, dobile su po 56 saborskih mjesta. Kako 
su Domoljubnoj koaliciji pripala i tri zastupnička mjesta iz 11. 
izborne jedine, odnosno dijaspore, HDZ je sa svojim koalicij- 
skim partnerima dobio relativnu većinu, ali sa samo 59 zastu- 
pničkih mjesta, a za dobivanje mogućnosti za sastav vlade po- 
trebno je najmanje 76 zastupničkih glasova. 

Kako je koalicija nezavisnih listi Most osvojila čak 19 mjesta 
u Saboru pokazalo se da bez njih nema mogućnosti za sastav- 
ljanje vlade. Ostale liste osvojile su od jednog do tri zastupni- 
ka. 


Dunja Špoljar, Predrag Štromar i Marija Puh na predizbornom skupu 
u Radoboju bili su jedan uz dugoga. Rezultati izbora pokazali su da je 
varaždinski župan Predrag Štromar, koji je bio posljednji, 14. na kan- 
didacionoj listi, zahvaljujući glasovima birača preskočio kako Mariju 
Puh iz svoje HNS stranke tako i Dunju Špoljar iz SDP-a. Dok Marija 
Puh unatoč tome ulazi u Sabor, Dunja Špoljar za jedno je mjesto dalje 
od Sabora. 


U III. Izbornoj jedinici koja obuhvaća Međimursku, Varaždin- 
sku i Krapinsko-zagorsku županiju većina birača odlučila se za 
Koaliciju predvođenu SDP-om. Ta je lista dobila ukupno 101 593 
glasova birača što iznosi 49,15% od broja onih koji su izišli na 
izbore. Polovicu manje točnije 50 575 glasova ili 24,47% pripalo 
je Domoljubnoj koaliciji. 

Most je sa 16 339 glasova što iznosi 7,90% zauzeo treće 
mjesto, dok je lista Reformista dobila 13 314 glasova odnosno 
6,44%. lako je Živi zid sa 5,26% prešao izborni prag, ostao je na 
temelju D'Hondtove metode raspodjele mandata, bez sabor- 
skog zastupnika u našoj izbornoj jedinici. 


KOALICIJI HRVATSKA RASTE 8, DOMOLJUBNOJ KOALICIJI 4, 
MOSTU I REFORMISTIMA PO 1 MANDAT U III. IZBORNOJ JEDINICI 


Koalicija predvođena SDP-om u III. Izbornoj jedini ostvarila 
je najveći uspjeh od svih izbornih jedinica osvojivši ukupno 8 
mandata, dok HDZ sa svojim partnerima ima tek 4, a Most i 


IZBORI 2015. 


Reformisi Radimira Čačića imaju po jednog zastupnika. 

Mogućnost glasovanja za jednog od kandidata omogući- 
la je varaždinskom županu Predragu Štromaru da unatoč 14. 
mjestu na listi bude među izabranim zastupnicima. Dobio je 
16,53% preferiranih glasova. 


Tako sa liste Hrvatska raste u Sabor ulaze: Siniša Hajdaš 
Dončić, Dragica Zgrebec i Mario Habek iz SDP-a, Milorad Ba- 
tinić, Matija Posavec, Predrag Stromar i Marija Puh HNS, Tomi- 
slav Končevski, Laburisti. Zastupnici sa liste Domoljubne koa- 
licije postali su: Žarko Tušek, Darko Horvat i Anđelko Strčak iz 
HDZ-a i Ladislav IIčić, Hrast. 


Profesor na Pravnom fakultetu u Zagrebu Robert Podolnjak 
dobio je saborski mandat kao prvi sa liste Mosta, a Radimir Ca- 
čić kao nositelj liste Narodna stranka - Reformisti. 


Na temelju tih rezultata iz Krapinsko-zagorske županije za 
sada imamo četiri saborska zastupnika, no to se može promi- 
jeniti ukoliko župani međimurski Matija Posavec i varaždinski 
Predrag Štromar odluče zamrznuti saborski mandat, jer su te 
dvije dužnosti nespojive, te u slučaju da netko od izabranih 
uđe u vladu ili drugu izbornu dužnost koja je također nespoji- 
va sa saborskim mandatom. 


ZA SDP U OPĆINI RADOBOJ, SVI OSIM 
GEMNICE | STRAHINJA 


Na sedam od ukupno devet biračkim mjesta u Općini Ra- 
doboj većinu glasova dobila je koalicija Hrvatska raste koju 
predvodi SDP, dok je većinsku naklonost Domoljubna koalicija 
predvođena HDZ-om dobila samo u Gornjoj Semnici i Strahinju 
Radobojskom. Evo rezultata po biračkim mjestima: 

1. GORNJA ŠEMNICA: broj upisanih birača 509; glasovalo 
357 ili 70,33% 

REZULTATI: HDZ 152 ili 43,68%; SDP 139 ili 39,94%; MOST 17 
ili 4,89%; ZIVI ZID 16 ili 4,60%; NS - REFORMISTI 11 ili 3,16% 

2. GORJANI SUTINSKI: broj upisanih birača 116; izašlo na iz- 
bore 78 ili 67,24% 

REZULTATI: SDP 32 ili 43,24%; HDZ 29 ili 39,19%; NS - REFOR- 
MISTI 5 ili 6,76%; M. BANDIC 3 ili 4,05% 

3. BREGI RADOBOJSKI: broj upisanih birača 413; izašlo na iz- 
bore 280 ili 67,80% 

REZULTATI: SDP 120 ili 44,78%; HDZ 112ili 41,78%; Živi zid 11 
ili 4,10%; Most 6 ili 2,24%; A-HSP 5 ili 1,49% 

4. KRALJAVEC ŠEMNIČKI: broj upisanih 94; izašli na izbore 73 
ili 77,66% 

REZULTATI: SDP 45 ili 61,64%; HDZ 20 ili 27,40%; ORAH 3 ili 
4,11% 

5. JAZVINE: broj upisanih 308; izašlo na izbore 230 ili 
74,68% 

REZULTATI: SDP 140 ili 62,22%; HDZ 60 ili 26,67%; MOST 9 ili 
4,00%; M. BANDIC 6 ili 2,67%; ORAH 3 ili 1,33% 

6. OREHOVEC RADOBOJSKI: upisanih birača 230; glasovalo 
171 ili 74,35% 

REZULTATI: SDP 107 ili 74,35%; HDZ 34 ili 20,24%; MOST 12 ili 
7,14%; Zivi zid 6 ili 3,57%; NS - REFORMISTI 4 ili 2,38% 

7. STRAHINJE RADOBOJSKO: upisano birača 51; izašlo na iz- 
bore 44 ili 86,27% 

REZULTATI: HDZ 26 ili 60,47%; SDP 7 ili 16,47%; A-HSP 4 ili 
9,30%; MOST 2 ili 4,65%; NS - REFORMISTI 2 ili 4,65% 

8. RADOBOJ I. upisanih birača 440; izašlo na izbore 308 ili 
70% 

REZULTARI: SDP 145 ili 48,66%; HDZ 94 ili 31,54%; Živi zid 
18 ili 6,04%; MOST 17 ili 5,70%; NS - REFORMISTI 11 ili 3,69%; M. 
BANDIC 4 ili 1,34% 

9. RADOBOJ II: ukupno upisanih birača 596; izašlo na izbore 
390 ili 65,44% 

REZULTATI: SDP 208 ili 55,44%; HDZ 98 ili 25,84%; Živi zid 22 
ili 5,84%; MOST 17 ili 4,51%; NS - REFORMISTI 17 ili 4,51%; M. 
BANDIC 7ili 1,86% 


IZBORI 2015. 


IZBORI 2015. 

U JESENJU KAO 1 U HRVATSKOJ - NERIJEŠENO 


Općina Jesenje jedinstvena je u Hrvatskoj po rezultatima 
parlamentarnih izbora. Ni u jednoj općini ili gradu u Hrvatskoj 
nije se dogodilo da na izborima održanim 8. studenoga dvije 
vodeće koalicijske liste dobiju jednaki broj glasova osim Općine 
Jesenje, gdje se upravo to dogodilo. 


Tu je na četiri biračka mjesta pobijedila lista Domoljubne 
koalicije, a na jednom premoćno lista Hrvatska raste. Kada su 
zbrojeni svi glasovi ispalo je da lista koju predvodi HDZ i lista 
koju predvodi SDP imaju po 324 glasa ili u postocima 40,55%. 
Evo kako je do toga došlo: 

1. BIRAČKO MJESTO: GORNJE JESENJE - upisano birača 
608; izašlo na izbore 429 ili 70,56% 

REZULTATI: HDZ 171 ili 41,61%; SDP 151 ili 36,74%; MOST 36 
ili 8,76%; Zivi zid 18 ili 4,38% 

2. BIRAČKO MJESTO: DONJE JESENJE - upisano birača 
299; izašlo na izbore 211 ili 70,57% 


REZULTATI: SDP 121 ili 59,02%; HDZ 40 ili 19,51%; MOST 20ili 
9,76%; NS -REFORMISTI 9 ili 4,39% 

3. BIRAČKO MJESTO: CERJE JESENJSKO - upisano 135 bi- 
rača; na izbore izašlo 76 ili 56,30% 

REZULTATI: HDZ 41 ili 57,75%; SDP 24 ili 33,80%. Ostale liste 
svaka manje od 3 glasa 

4. BIRAČKO MJESTO: LUŽANI ZAGORSKI - upisano 96 bi- 
rača; na glasovanje došlo 47 ili 48,96% 

REZULTATI: HDZ 33 ili 71,71%; SDP 8 ili 17,39%, ostali manje 
od 2 glasa pojedinačno 

5. BIRAČKO MJESTO: BRDO JESENJSKO - upisanih 143; 
izašlo na izbore 69 ili 48,25% 

REZULTATI: HDZ 39 ili 59,09%; SDP 20 ili 30,30%; ostale liste 
2 ili manje glasa. 


JESENJE U SREDINI - RADOBOJ LEO 


Birači u općinama Radoboj i Jesenje na izbori- 
ma 8. studenoga opredijelili su se za lijevu opciju 
ili za sredinu. Tako je na devet biračkih mjesta u 
Općini Radoboj najviše: 943 glasa ili 50,32% od 
ukupnog broja onih koji su glasovali dobila lista 
koalicije Hrvatska raste predvođena SDP-om, dok 
su u Općini Jesenje Domoljubna koalicija na čelu 
sa HDZ-om i koalicija Hrvatska raste dobile po- 
djednak broj, 324 glasa odnosno po 40,55% svaka. 
Od ukupno 2 757 upisanih birača na području Op- 
ćine Radoboj na birališta je izašlo i glasovalo njih 
1 932ili 70,08%. 

U općini Radoboj koalicija predvođena HDZ- 
om dobila je 33,35%, odnosno 625 glasova. Most, 
koalicija nezavisnih listi dobila je 84 glasa ili 4,48%, 
Živi zid 78 glasova ili 4,22%, Narodna stranka - re- 
formisti 59 glasova odnosno 3,15%, te lista Milana 
Bandića 26 glasova odnosno 1,39% glasova. Pre- 
ma tome u Radoboju su izborni prag prešle samo 
dvije najveće koalicije, a svi ostali dobili su manje 
od 5% s tim da je čak osam kandidacijskih listi do- 
bilo manje od 1%. 


U Općini Jesenje ukupno ima 1 281 birač. Na 
biračka mjesta došla su 832 ili 64,95%. Domoljub- 
na koalicija (HDZ) i koalicija Hrvatska raste (SDP) 
dobile su podjednak broj glasova 324, odnosno 
40,55%. Tu je izborni prag prešla koalicija nezavi- 
snih lista Most sa 59 glasa ili 7,38%. Više od 1%, a 
manje od 5% dobile su liste Živi zid 25 ili 3,13%, 
Milana Bandića 19 ili 2,38% i Reformisti sa 15 gla- 
sova ili 1,88%. 


—== 


Diočlarova Bačkog mjestalu/iRadoboju, 

PREDSTAVLJEN KONCEPT DRUGE FAZE UREĐENJA MUZEJA RADBOA 


PRAVI PRIMJER POVEZIVANJA KULTURE | TURIZMA 


U Radoboju je javnosti predstavljen sadržaj druge faze uređenja 
budućeg muzeja Radboa. Ideja o sanaciji stare škole i uređenja mje- 
sta gdje bi se javnosti prikazale brojne vrijednosti povijesnog, kul- 
turnog, gospodarskog i arheološkog značaja Radoboja pojavila se 
prije desetak godina. Kroz to se razdoblje od ideje preko projektne 
dokumentacije, građevinskih radova do završetka prve i druge faze 
realizirao veći dio od onoga što je zamišljeno. Do sada je utrošeno 
oko dva milijuna kuna, od čega je najveći dio osiguran preko mje- 
rodavnih ministarstava i fondova. O dosada učinjenom i budućim 
planovima, nakon što je sve prisutne pozdravio općinski načelnik 
Anđelko Topolovec, govorila je ravnateljica Muzeja Hrvatskog za- 
gorja, mr.sc. Vlasta Krklec, a zamjenik ministra kulture Alen Kajmo- 
vić naglasio je kako se ministarstvo ovim projektom ponosi, jer je to 
pravi primjer povezivanja kulture i turizma. U nastojanju da čitatelje 
što detaljnije upoznamo s nastojanjima Općine Radoboj i struke da 
putem kulturnih sadržaja razvija i druge grane djelatnosti zamolili 
smo ravnateljicu Muzeja Hrvatskog zagorja mr.sc. Vlastu Krklec, mu- 
zejsku savjetnicu da kroz odgovore na nekoliko naših pitanja pojasni 
o čemu se zapravo radi. 


u 


Načelnik Anđelko Topolovec, zamjenik ministra kulture Alen Kajmo- 
vić i ravnateljica muzeja Hrvatskog zagorja Vlasta Krklec prilikom 
predstavljanja koncepcije druge faze uređenja muzeja 


RADOBOJ IMA POSEBNOSTI KAO RIJETKO KOJA SREDINA 


Radobojsko-Jesejanski list: U Radoboju je prije desetak go- 
dina ponikla ideja o uređenju stare škole i otvaranju Zavičajne 
zbirke u tim prostorima. Sto je sve do sada učinjeno s obzirom 
da je ovih dana predstavljena realizacija druge faze uređenja? 


Vlasta Krklec: Iznimni su napori i trud Općine Radoboj koja 
je kroz nekoliko godina uspjela urediti zgradu stare škole i otvoriti 
mogućnost za formiranje jednog novog muzejskog sadržaja u Hr- 
vatskom zagorju. Radoboj ima posebnosti koje rijetko koje mjesto 
ima, a to je duga rudarska tradicija vezana uz jedinstveni sumporo- 
kop i ugljenokop, najbogatije fosilne zbirke biljaka, kukaca i riba na 
svijetu, vrijedne arheološke nalaze, pojam “radobojskog stroja“ koji 
se i danas koristi u rudarskoj svjetskoj literaturi, brojna znanstveno- 
stručna djela iz područja paleobotanike pisana su upravo o nalazima 
izRadoboja.... Stoga smatram da je potrebno iskoristiti tu jedinstve- 
nost i specifičnost, što može biti izvrsna nadopuna krapinskom mu- 
zeju, jednom od najmodernijih muzeja u Europi. Prva faza predstav- 
ljala je uređenje zgrade u građevinsko-tehničkom smislu, te postavu 
moderne tehnologije koja je u današnje vrijeme nužna, ali još uvijek 
vrlo skupa. Zbog toga je i neminovno da se ovaj veliki projekt radi 
u fazama. U drugoj fazi izvršena je nadopuna multimedijalnog sadr- 
žaja, potrebne opreme i pomagala za prezentaciju eksponata koji su 
dobiveni, otkupljeni ili prikupljeni prilikom dugogodišnjih arheološ- 
kih i geološko-paleontoloških istraživanja u Radoboju i okolici. 

Radobojsko-Jesejanski list: Do sada se govorilo o Zavičajnoj 
zbirci, a sada vidimo na ulazu natpis “Muzej Radboa". Hoće li to 
biti muzej u klasičnom smislu i hoćeli ući u sastav ustanove Mu- 
zeji Hrvatskog zagorja? 

Vlasta Krklec: Općina Radoboj intenzivno radi na osnivanju 
radobojskog muzeja, za što je potrebno izvršiti formalno-pravni 
postupak. Važno je da Ministarstvo kulture RH prepoznaje projekt, 
podržava inicijativu i daje financijsku potporu, budući da se danas 
lokalne zajednice teško mogu financijski nositi s realizacijom i opre- 
mom jednog muzeja, te njegovim održavanjem. 

U početku se razmišljalo o Zavičajnoj zbirci, međutim muzej je 
širi pojam - kulturna ustanova koja se sastoji od zbirki. Budući da 


Radoboj ima mogućnosti za formiranje muzeja, jer zahvaljujući broj- 
nim stručnim istraživanjima može formirati geološku, paleontološ- 
ku, rudarsku, arheološku i dr. zbirku. 


Za formiranje jednog muzeja potrebni su prostor i sredstva za 
rad, građa i dokumentacija, te stručno osoblje koje će voditi brigu 
o muzeju, a za njegovu registraciju potrebna je suglasnost Ministar- 
stva kulture i Hrvatskog muzejskog vijeća. 


Radobojsko-Jesejanski list: Pored najmodernije prezenta- 
cije sadržaja u Muzeju za sada vidimo, tek nekoliko eksponata 
koji se odnose na fosilne ostatke kukaca, riba, bilja i školjaka 
pronađenih na području Radoboja i nešto predmeta koji se od- 
nose na rudarsku tradiciju. Planira li se taj dio proširivati i mogu 
li kod toga pomoći sami stanovnici Općine Radoboj? 


Vlasta Krklec: Moderan muzej danas treba biti spoj moderne 
tehnologije, eksponata i posebne priče interesantne za posjetitelje. 
Kada sam radila izložbu “Radoboj - rudno blago i nalazište fosila“ u 
Muzeju evolucije u Krapini 1998. godine, teško sam dolazila do pred- 
meta i informacija o rudarskoj tradiciji kod nas, budući da je malo 
takvih stvari sačuvano. Pritom želim naglasiti izvrsnu suradnju s ta- 
dašnjim načelnikom Petrom Košutićem, koji je ostavio brojne pred- 
mete iz svoje zbirke za ovaj muzej. 

Što se tiče prikupljanja eksponata za budući muzej, Općina Ra- 
doboj je nekoliko puta pozivala stanovnike Radoboja putem medija 
da se aktivnije uključe u ovaj projekt. Nažalost, tek nekolicina osoba 
se odazvala pa ovim putem srdačno zahvaljujemo svima koji su na 
bilo koji način pomogli u realizaciji prikupljanja predmeta. Zelim za- 
hvaliti na pričama starih rudara gospodi Zvonku Cerovečkom i Petru 
Vuzemu, Limenoj glazbi Mirna Radoboj i Miljenku Hršaku na zvuč- 
nim kulisama, obiteljima Cerovec, Cerovski, Kamenečki, Kiseljak, Ju- 
rinjak, Leško, Košutić, Pospiš, Švaljek i Rihtar na donaciji predmeta 
koji su danas izloženi u postavu. 

Ovom prilikom ponovno pozivamo sve zainteresirane mještane 
koji u svojim domovima još uvijek imaju predmete interesantne za 
budući muzejski postav da se svakako jave Općini Radoboj, budući 
da se kreće u zadnju fazu dovršetka muzejskog postava. 


Radobojsko-Jesejanski list: Može li u budućnosti doći do su- 
radnje između krapinskog i radobojskog muzeja i što bi to zna- 
čilo za Radoboj? 


Vlasta Krklec: Radobojski muzej trebao bi ubuduće postati nezao- 
bilazna kulturno-turistička destinacija Hrvatskog zagorja, budući da je 
radobojski lokalitet od iznimne značajnosti za kulturni i turistički razvi- 
tak ove regije, te za promociju kulturne i prirodne baštine RH. 


Nalazi se samo nekoliko kilometara od svjetski poznatog Nalazi- 
šta i Muzeja krapinskih neandertalaca koji je od svog otvorenja 2010. 
godine do sada privukao pažnju 600 tisuća posjetitelja iz čitavog svi- 
jeta. Stoga je svakako nužno iskoristiti potencijale koje Krapinsko- 
zagorska županija ima, udružiti moguće resurse i konačno formirati 
dobar kulturno-turistički proizvod od kojeg se može itekako dobro 
prihodovati i reinvestirati u buduće sadržaje. Za Radoboj su to snaž- 
ni potencijali razvoja u kulturnom i turističkom smislu, što uključuje i 
dodatne sadržaje u smislu gastronomske ponude, smještajnih kapa- 
citeta, sportskih aktivnosti u prirodi, ponude suvenira, domaćih vina 
i proizvoda obiteljskih gospodarstava i slično. 


Smatram da Radoboj ima izuzetnu perspektivu kvalitetnog ra- 
zvoja, ali i mogućnosti otvaranja novih radnih mjesta. Po uzoru na 
mnoga mala mjesta u europskim zemljama, kultura i turizam su naši 
pravi aduti, samo ih trebamo iskoristiti na najbolji mogući način. 
(vir) 


Dio eksponata u radobojskom muzeju. 

Hrvatska geološka ljetna škola na 
Stazama kraninskih neandertalaca 


Članovi Udruge “Hrvatska geološka ljetna škola“ obišli su 
24. listopada 2015. godine interpretativno poučnu stazu u 
Donjem Jesenju “Staze krapinskih neandertalaca“. Pod struč- 
nim vodstvom ravnateljice MHZ Vlaste Krklec, nakon posjeta 
Muzeju krapinskih neandertalaca i nalazišta Hušnjakovo, sti- 
gli do općine Jesenje gdje ih je dočekao načelnik Ivan Ma- 
ligec uz pratnju predstavnika Udruge “Jasen'. Nakon kraćeg 
prezentiranja i upoznavanja općine i projekta, predstavni- 
ci Udruge su uz stručno vodstvo ravnateljice Vlaste Krklec i 
stručnih suradnika Hrvoja i Marka Martinolića proveli članove 
Hrvatske geološke ljetne škole kroz stazu. 


Sama ideja, dosad realizirani projekti te netaknuta priroda 
kroz koju vodi staza, zadivili su članove udruge geološke ljet- 
ne škole te su za inicijativu Općine i aktivnosti udruge imali 
samo riječi hvale. Ovim putem zahvaljujemo se ravnateljici 
Vlasti Krklec, ostalim stručnim suradnicima te članovima geo- 
loške ljetne škole na posjetu i ugodnom druženju, te se nada- 
mo ponovnom susretu na proljeće 2016. 


mw__umu K2 


U spomen na 24.-u godišnjicu žrtve Vukovara 


U spomen na 24.-u godišnjicu žrtve Vukovara na balkonu 
Doma kulture u Gornjem Jesenju dan uoči pada grada heroja 
zapaljena su 24 lampiona. 


Na ovaj simboličan način diljem domovine prisjećamo se 
te tužne obljetnice stradanja i patnji stanovnika Vukovara koji 
je postao simbol otpora i herojske obrane u Domovinskom 
ratu. Svijeće su zapalili načelnik Ivan Maligec i nekolicina bra- 
nitelja u prisutnosti djelatnika općine Jesenje. 


SJECANJE NA VUKOVAR 


Općina Radoboj i sudionici Domovinskog rata paljenjem 
lampiona pridružili su se svima koji su i ove godine obnovili 
uspomenu na stradanje i žrtvu grada heroja Vukovara. 


Ispred križa u središtu Radoboja u utorak 17. studenoga 
pred večer zapalili su 24 lampiona, po jedan za svaku 
godinu od dana vukovarske tragedije. 


m 

Zahvala za plodove zemlje 


Vjernici župe Gornje Jesenje misom zahvalnicom u nedje- 
lju 8. studenoga zahvalili su Bogu na plodovima zemlje koje su 
ubrali ove godine sa svojih polja, vinograda, vrtova... 

Na misi su sudjelovali brojni vjernici i članovi udruga koji su 
se okupili ispred Vatrogasnog doma i u povorci krenuli prema 
župnoj crkvi sv. Ivana Krstitelja gdje su predvođeni članicama 
AKUD-a zapjevali nekoliko pobožnih pjesama koje su bile uvod 
u misno slavlje. Svečanu misu predvodio je Zoran Gložinić, žu- 
pnik iz Ivanca. 


Vidno uzbuđen brojem okupljenih vjernika i članova udru- 
ga koji su na misno slavlje došli sa zastavama i u svečanim odo- 
rama, pohvalio je zajedništvo svih okupljenih. 


U nadahnutoj propovjedi vlč. Zoran istaknuo je kako zala- 
ganjem sviju nas ovozemaljski život možemo učiniti ljepšim i 
bogatijim. U svemu tome Božja pomoć i providnost neće izo- 
stati jer Bog je velikodušan i njegova pomoć prati one koji u 
Njega vjeruju. Zato mu moramo na njegovoj dobroti zahvalji- 
vati svakodnevno čineći dobra djela, poruka je vlč. Zorana. 


Za predivno ukrašenu crkvu pobrinula se obitelj Galović 
koja je ukrasila prostor ispred glavnog oltara jesenskim plodo- 
vima, a na središnjem dijelu crkve na stolovima su bili poslože- 
ni pekarski proizvodi i kolači koje su pripremile domaćice. Uz 


(u 
gp" tm 


iz) zao Pu 


blagoslov i zahvalu Bogu na svim primljenim darovima zavr- 
šeno je misno slavlje, a svečanost je nastavljena ispred župne 
crkve. Za dobru atmosferu i ove su se godine pobrinuli muzički 
sastav AKUD-a, jesejanski kuburaši i vinogradari koji su vinom 
častili okupljene. 

I Martinje u Jegenju 


Vinogradari udruge Sv. — ocjenjivano vino berbe 2014. 

l Martin iz Jesenja proslavili Uz velik broj podijeljenih 
su blagdan sv. Martina te na brončanih i srebrnih odličja, 
simboličan način obilježili = zlatna odličja podijeljena su 
pretvorbu mošta u vino. Ivici Janžeku za šipon koji 

Zajesejanskevinogradare je šampion prošlogodišnje 

to je poseban blagdan ovog, berbe i za miješano bijelo, 

| u našim krajevima omiljenog Ivanu Maligecu za graševinu, 

sveca jer je on njihov zaštit- te Slavku Zirovecu za rajnski 
nik. Na proslavi održanoj u rizling berbe 2008. 

l subotu, 14. studenog, u dvo- Obitelj Janžek i ove go- 
rani Doma kulture okupio se dine pokazala se nenadmaš- 
velik broj vinogradara i njiho- nom u podrumarenju s dvije 
vih uzvanika. zlatne i jednom brončanom 


U cjelovečernjem zabav- = diplomom. 
nom programu najveselije Uz kvalitetan rad u po- 
| je bilo krštenje mošta koje je — drumu za pohvaliti je njihov 
predvodio vinski biskup Stje- trud u uređenju vinograda 
pan Kordek. Uz ceremonija! koji slovi kao jedan od naju- 
krštenja mošta, vinski biskup — ređenijih u ovome okruženju. 
šaljivim je dosjetkama ve- Svim dobitnicima na uspjehu || 
zanim uz vino i blagdan sv. je čestitao predsjednik udru- 
Martina dodatno podignuo — gerFranjo Cvrtila i ujedno za- 
| ionako dobro raspoloženje = želio svima mnogo uspjeha || 
okupljenih. na predstojećem ocjenjiva- 
| U pauzi programa upri- Nju. | 
ličena je podjela diploma za 

ISPRIKA SESTRI ROMINI 


U Radobojsko-Jesejanskom listu broj 76 od 31. listopada 
na str. 7 u prvom stupcu iznad slike nenamjernom je greškom 
navedeno da je priznanje za humanitarne djelatnosti primila 
Romina Poslončec. Radi se međutim o svima poznatoj patro- 
nažnoj sestri ROMINI POLANŠČAK. Ispričavamo se kako gos- 
pođi Romini tako i čitateljima. 

UZ BLAGDAN SVETOG MARTINA RADOBOJSKI MOŠT KRSTIO 
I BISKUP IZ PETROVSKOG 


NEMA MOŠTA - IMA VINA 


Tradiciji krštenja mošta uz blagdan svetog Martina ove 
su se godine u Radoboju pred brojnom publikom u Vatroga- 
snom domu pridružili biskup i njegova ekipa iz Petrovskog. 
Organizatori krštenja mošta bili su aktivisti koalicije Hrvat- 
ska raste i njihovi kandidati za zastupnike u Saboru. Bili su 
tu pored ostalih Predrag Štromar, župan varaždinski, a sada i 
saborski zastupnik, Siniša Hajdaš Dončić, ministar u dosadaš- 
njoj vladi i novoizabrani zastupnik, Marija Puh nova zastupni- 
ca, te Dunja Špoljar dosadašnja zastupnica u Saboru. 


Ne |“ 


Biskup iz Petrovskog sa svojim pomoćnicima i uz pratnju glazbenika krstio je 
mošt radobojskih vinara, a usput je blagoslovio i pobjedu koalicije Hrvatska 
raste u Radoboju i cijeloj III. Izbornoj jedinici. 


NASTAVLJANI RADOVI 


Ovih su dana nastavljeni radovi na polaganju visokona- 
ponskog kabela prema Maloj Gori, gdje će biti montirana 
trafostanica, koja će omogućiti konačno postavljanje javne 
rasvjete do zaselka Malogorski, a kućanstva će imati kvali- 
tetnu opskrbu električnom energijom. Zemljane radove na 
kopanju kanala i polaganju plastičnih cijevi u koje će doći 
kabel obavljaju djelatnici Poljoprivredne zadruge Začretje. 


JESEN U RADOBOJSKOM TRNACU 


U sklopu obilježavanja Dana općine Radoboj, Javna usta- 
nova za upravljanje zaštićenim dijelovima prirode Krapinsko- 
zagorske županije organizirala je 23. listopada radionicu “Jesen 
u Radobojskom trnacu“ na kojoj su sudjelovali učenici OŠ Side 
Košutić Radoboj. 

Radionica se sastojala od interaktivne igre sa zadacima čija 
su rješenja učenici trebali pronaći u Radobojskom trnacu. To je 
bila prilika da učenici nauče više o važnosti jedinstvenog i rijet- 
kog staništa travnjačkog voćnjaka, njegove uloge u krajoliku, 
te ugroženosti. U jesen Radobojski trnac pun je plodova oraha, 
mušmula, te različitih sorti jabuka i krušaka. 

Radobojski trnac primjer je travnjačkog voćnjaka čiji razvoj 
seže u razdoblje kada je voće bila dragocjena hrana za preživ- 
ljavanje na selu. Očuvanjem i održavanjem travnjačkih voćnja- 
ka pomažemo očuvati biološku raznolikost i autohtone biljne 
i životinjske vrste. Ujedno se mnoge stare i zaboravljene sorte 
voća spašavaju od nestajanja što u slučaju Radobojskog trnaca 
znači tradicija stara više od 100 godina. Tekst i fotografija: Petra 
Šemnički 


Sjećanje na umrle članove Limene glazbe Mirna" 


Uoći blagdana Svi sveti delegacija članova Limene glaz- 
be ,Mirna“ Radoboj obišla je grobove svojih umrlih članova. 
Tako su na grobovima Ivana Cerovca, Josipa Pospiša-Dede, 
Marijana Kiseljaka, Augusta Pospiša, Josipa Borovečkog 
Zdravka Šemničkog, Augusta Valjavca, Josipa Košutića i Jo- 
sipa Pospiša zapalili lampaše, pomolili se i tako odali počast 
svojim umrlim članovima. 

Nakon toga u kapeli Majke Božje Lurdske radobojski žu- 
pnik vlč. Tomislav Novosel služio je Svetu misu za pokojne 
glazbenike sa radobojskog groblja kao i za pokojnog Janka 
Cerovečkog-Trubu koji je sahranjen na groblju u Petrovskom. 
Na Svetoj misi bili su živući članovi Limene glazbe, članovi 
obitelji umrlih te brojni mještani Radoboja. (B. Bolfek) 

NA STRAHINJČICI SE ŽIVJELO VEĆ U PRAPOVIJESTI I U ANTIČKO DOBA, NA 
PLATU OTKRIVENI OSTACI NASELJA STAROG OKO 4000 GODINA 


ARHEOLOŠKA OTKRIĆA U RADOBOJU 


Arheološka istraživanja visinskih naselja na Strahinjščici i Platu kod Rado- 
boja 
Arheološka istraživanja pokazala su da se na Hajdinem zernu (Sekolju) ži- 
vjelo tijekom kasnog brončanog i starijeg željeznog doba (1100. - 450. g. pr. 
e.), kao i u rimsko doba (3. - 4. st.), a na Platu se nalazilo naselje u ranom 
brončanom dobu (2200. -1800. g. pr. n. e. ). 


Tijekom rujna i listopada 2015. godine provedena su arheološka istraživa- 
nja na položajima Hajdine zerne (Sekolje) i Plat kod Radoboja. Radilo se o arhe- 
ološkim iskopavanjima koja su obavljena postavljanjem istražnih arheoloških 
sondi na nekoliko lokacija. Projekt su financirali Ministarstvo kulture Republike 
Hrvatske, Krapinsko-zagorska županija i Hrvatska elektroprivreda d.d., a reali- 
ziran je uz pomoć Općine Radoboj. Voditelj istraživanja bio je arheolog Davor 
Špoljar iz Krapinskih Toplica, a zamjenice voditelja Mia Leljak iz Đurmanca i 
Martina Matijaško iz Sračinca. U istraživanjima su još sudjelovali fizički radni- 
ci iz Radoboja, student arheologije Fabijan Novak iz Varaždina, te volonteri iz 
Hrvatske i Slovenije. 

Na položaju Hajdine zerne ili Sekolje, koji je ujedno i krajnji istočni vrh Stra- 
hinjščice, te se nalazi na nadmorskoj visini od 738,5 metara postavljene su dvije 
arheološke sonde. U prvoj sondi, koja se nalazila na samom vrhu, otkriveno je 
nekoliko cijepanih kamenih artefakata, zatim ostaci barem 14 keramičkih posu- 
da iz vremena prapovijesti, komadi kućnog lijepa itd. 


U drugoj sondi, koja se nalazila na drugoj terasi od vrha Hajdineg zerna, 
na nadmorskoj visini od 728 metara, otkriveno je puno više arheoloških nalaza. 
Osim ostataka podnice i prijenosnog ognjišta, pronađeno je mnoštvo ulomaka 
prapovijesne, ali i antičke keramike, zatim komadi željezne troske, životinjske 
kosti, ulomci kućnog lijepa, komad lima, te jedan primjerak rimskog novca. Na 
temelju oblika posuda i tipova ukrasa keramičkog posuđa, zaključuje se kako su 
ljudi na Hajdinem zernu živjeli ili povremeno obitavali već u vrijeme bakrenog 
doba, zatim u kasnom brončanom dobu, te starijem željeznom dobu (1100. - 
450. g. pr. n. €.), ali i u antičko doba, odnosno rimskom razdoblju (3. - 4. st.). 
Zbog nalaza keramičkih posuda kakve su karakteristične za vrijeme starijeg 
željeznog doba, moguće je da je dio stanovnika Hajdineg zerna pokopan pod 
zemljanim grobnim humcima (tumulima) u Podstijenju, koji su na temelju na- 
laza iz paljevinskih grobova datiraju u razdoblje između oko 550. i 450. g. pr. n. 
e.,a nalaze se u južnom podnožju Hajdineg zerna. 


Arheološki lokalitet na Hajdinem zernu predstavlja jednu od najviših dosad 
otkrivenih naseljavanih lokacija u Zagorju (738,5 mnv), uz vrh Gradinovec na 
gori Ivanščici koji se nalazi na 786 metara nadmorske visine, te zasad predstav- 
lja najvišu naseljavanu lokaciju u sjeverozapadnoj Hrvatskoj. Prema nalazima 
iz vremena prapovijesti i rimskog perioda, Hajdine zerne je slično arheološkom 
nalazištu na obližnjoj Donačkoj gori kod Rogatca u Sloveniji, gdje su također 
pronađeni mnogobrojni ostaci keramičkog posuđa. 


Nakon završetka iskopavanja na Hajdinem zernu, arheološka istraživanja 
nastavljena su na položaju Plat kod Radoboja, nedaleko Lovačke kuće društva 
Strahinjščica na Maloj gori. Na južnim vršnim padinama uz stjenoviti greben 
Plata, poznat još pod nazivom Ostenje, otkriveno je nekoliko naseobinskih te- 
rasa od koji je jedna i sondirana. Istražna sonda postavljena je na 428 metara 
nadmorske visine, a u sondi je otkriveno mnogo ulomaka prapovijesnih kera- 
mičkih posuda te komada kućnog lijepa, keramički pršljeni za tkalački stan, za- 
tim životinjske kosti, cijepani kameni artefakti, kameni brusevi, te žrvnjevi. Na 
temelju oblika keramičkih posuda i ukrasa poput šrafiranih trokuta i plastičnih 
aplikacija se zaključuje se da se radi o ostacima visinskog naselja iz vremena 
kasne faze vučedolske kulture, čiji pripadnici u sjeverozapadnoj Hrvatskoj žive 
u vremenu ranog brončanog doba (2200. - 1800. g. pr. n. e.). Dosad na području 
Zagorja nisu bila poznata naselja vučedolske kulture. Od kamenih izrađevina na 
lokalnom sirovinskom materijalu sa Strahinjščice te na kvalitetnom rožnjaku iz 
udaljenijih ležišta, pronađen je ijedan artefakt izrađen na lepoglavskom ahatu 
s Kamenog vrha odnosno Gaveznice kraj Lepoglave, što govori o dobrom pozna- 
vanju i iskorištavanju prirodnih resursa već u prapovijesti. 

U sklopu arheoloških istraživanja je 22. listopada 2015. godine u Centru 
za prirodu u Radoboju održana edukativna radionica pod nazivom Mala škola 
arheologije za učenike 3. i 4. razreda Osnovne škole Side Košutić iz Radoboja. U 
radionici je sudjelovalo 40-ak učenika, a osim kratkog upoznavanja s arheologi- 


jom i važnosti arheoloških nalaza, sudionicima 
su predstavljeni originalni primjerci arheološ- 
kih nalaza, te replike koje su zatim nacrtali te 
izrađivali pločice s motivima iz prošlosti Rado- 
boja u glinamolu. 


Nalazi iz istraživanja će se nakon preli- 
minarne obrade pohraniti u Radoboju, a dio 
nalaza biti će izložen u sklopu stalnog postava 
budućeg Muzeja Radboa, te će na taj način biti 
dostupan posjetiteljima. Tekst i slike Davor 
Špoljar 


IMA SE JOŠ MNOGO TOGA ISTRAŽITI 


Kustosi Hrvatskog prirodoslovnog muzeja uz asistenciju arheologa Davora Špo- 
ljara obišli su tri mjesta u Radoboju na kojima ima fosilnih ostataka biljaka i živo- 
tinjskog svijeta. Tako su u slojevima lapora pronašli okamine kukaca, riba i algi koje 
će nakon čišćenja, evidentiranja i proučavanja predati na čuvanje u budući muzej 
Radboa u Radoboju. 


Pojedine lokacije na području Radoboja još su uvijek interesantne za prouča- 
vanje stručnjaka. 


Jesejanski vatrogasci sudjelovali u gašenju velikog šumskog požara kod Potkove 


U gašenju velikog šumskog požara koji je izbio u ponedjeljak 
16. studenog podno Potkove u susjednom Vrbnu sudjelovali su 
vatrogasci DVD-a Jesenje. Širenju požara koji je nastao u prijepod- 
nevnim satima pogodovali su povoljni vremenski uvjeti a nepri- 
stupačan teren dodatno je otežavao posao gasiteljima. Na teren 
su prvi izašli vatrogasci domicilnog vatrogasnog društva Vrbna, 
ali su ubrzo u pomoć zbog brzine širenja požara pozvana i susjed- 
na društva iz Bednje, Ivanca, Lepoglave, Cvetlina i Kamenice. Na 
zahtjev vatrogasnog zapovjednika varaždinske županije Stjepa- 
na Kovačeka glavni vatrogasni zapovjednik RH Slavko Tucaković 
odobrio je pomoć DVD-a Jesenje sa kojima je na požarište ubrzo 
stigao i glavni vatrogasni zapovjednik KZZ-e, Marjan Lovrenčić. 

Na požarištu se ubrzo našlo sedamdesetak vatrogasaca i 
petnaestak djelatnika Hrvatskih šuma koji su se borili vatrenom 
stihijom. Unatoč nepristupačnom terenu, velikim naporima svih 
sudionika i koordiniranom akcijom požar je nakon nekoliko sati 
stavljen pod kontrolu a u samo predvečerje i potpuno ugašen. 
Ovom intervencijom vatrogasci su još jednom pokazali da huma- 
nost i požrtvovnost nema granica na čemu su im javno zahvalili 
zapovjednik Vatrogasne zajednice općine Bednja Davor Hojski 
koji je uspješno rukovodio akcijom gašenja i Mirka Bistrović pred- 
sjednik VZ i načelnik Općine Bednja. 


U gašenju šumskog požara kod Potkove u Vrbnu sudjelovali su i jese- 
janski vatrogasci 

NOVOSTI [Z OŠ SIDE KOŠUTIĆ RADOBOJ 


EDUKATIVNA ARHEOLOŠKA RADIONICA 


22. listopada 2015. godine, učenici 3.a i 4.a razreda sudje- 
lovali su u arheološkoj radionici koja je održana u Centru za 
prirodu u Radoboju, a u organizaciji Općine Radoboj i Centra 
za primijenjenu arheologiju. 

Učenicima je održana prezentacija Mala škola arheologije 
koja im je omogućila bolji uvid u to što je arheologija i čime 
se bavi. Tako su saznali da se arheologija bavi proučavanjem 
ljudske prošlosti na temelju materijalnih ostataka i rekonstru- 
iranjem života ljudi u prošlosti. U prezentaciji su prikazane i 
slike iskopavanja, terenskih pregleda, mjerenja i dokumen- 
tiranja te rad arheologa nakon pronalaženja nekog nalaza 
(obrada nalaza, pranje, lijepljenje zbog lomljenja, označava- 
nje i crtanje nalaza). Slijedilo je pokazivanje nalazišta u našim 
krajevima na karti. 

Nakon vrlo zanimljive i poučne prezentacije učenici su mo- 
gli vidjeti primjere kamenih sjekira, ogrlica, narukvica i drugih 
zanimljivih nalaza. Zatim su crtali ono što ih se najviše dojmilo, 
a nakon toga su izrađivali pločice od gline. 


Učiteljice Dragica Pospiš i Karmen Martinić 


Priprema i uređuje: Jasenka Marmilić 


BLAGDAN SV. MARTINA NA SATOVIMA NJEMAČKOG JEZIKA 


Učenici 5.a i 5.b razreda su na satovima njemačkog jezika 
s učiteljicom Dijanom Salković obilježili blagdan svetog Mar- 
tina. 

Proslava Martinja u Njemačkoj uvelike se razlikuje od naših 
običaja i tradicije te je prvenstveno namijenjena djeci koja u 
spomen na sv. Martina izrađuju lampione i u povorkama pje- 
vaju vesele martinjske pjesme. Poznati simbol Martinja je ta- 
kođer guska, koja se tradicionalno priprema tog dana. 


Učenici su se kroz radionicu najprije upoznali s legendom 
o sv. Martinu, nacrtali strip, a zatim su u duhu njemačke tradi- 
cije izradili vlastite lampione te u povorci pjevali pjesmu “Ich 
geh: mit meiner Laterne". Tako su na zabavan i kreativan način 


e 


4 


MEĐUNARODNI DAN ŠKOLSKIH KNJIŽNICA 


(= Listopad je mjesec školskih knjižnica, a svaki če- 
tvrti ponedjeljak u listopadu obilježava se kao Među- 
= F narodni dan školskih knjižnica (ove godine to je 26. 
2e4ćF10.). U našoj smo školskoj knjižnici taj dan obilježili 
e selo satovima i anketom o poznavanju i kori- 

štenju e-lektire. 

Slogan ovogodišnjeg Mjeseca školskih knjižnica je “Školske 
knjižnice su zakon: živimo ih, učimo i volimo!“ U skladu s tim, 
naše su aktivnosti bile usmjerene približavanju školske knjižnice 
učenicima kroz kreativne radionice, nastavne satove i istraživa- 
nje. Članovi Vijeća učenika izradili su straničnike s citatima o či- 
tanju i motivom koprive, a učenici 7.a učili su o enciklopedijama 
i rječnicima. 

Među učenicima 7. i 8. razreda provedena je anketa o pozna- 
vanju i korištenju e-lektire. Cilj istraživanja je bio utvrditi stavove 
i navike učenika prema e-knjigama s naglaskom na lektirna dje- 
la. Polazimo od pretpostavke da unatoč zadovoljenim tehničkim 
uvjetima, učenici nedovoljno poznaju i koriste mogućnosti novih 
medija. U anketi je sudjelovao 51 učenik. Anketa je pokazala da 
učenici većinom posjeduju uređaje potrebne za korištenje e-knji- 
ga (računalo, smartphone, tablet) i da se njima spajaju na inter- 
net. Na internetu provode većinom više od 2 sata dnevno, a aktiv- 
nosti kojima se najčešće bave na internetu su dopisivanje, igranje 
igrica, gledanje spotova. 60 % učenika voli čitati i smatraju da je 
čitanje važno. Velika većina ispitanika članovi su školske knjižni- 
ce, a nešto manje njih i gradske knjižnice. Svoju školsku knjižnicu 
učenici najčešće posjećuju jednom mjesečno. 99% ispitanika čita 
lektiru, a 1% prepisuje lektiru. Učenici uglavnom poznaju defi- 
niciju e-knjige, ali ju nisu čitali. Kao najveće prednosti e-lektire 
navode da je ne treba posuđivati, nisu oštećene i lagane su za 
rukovanje. Od mana e-knjige izdvojili su: čitanje preko ekrana je 
zamorno, teže se koncentrirati na sadržaj i preskupe su za naba- 
Vu. Velika većina učenika bi radije za lektiru čitala tiskanu knjigu, 
što je bilo i očekivano. 

Zaključak ankete je da su učenici dobro tehnički opremljeni 
za čitanje e-knjiga, ali je potrebno intenzivnije poticati medijsku 
pismenost. Anketa je pokazala da djeca još uvijek daju prednost 
tiskanim knjigama. Jasenka Marmilić 


OBILJEŽEN BLAGDAN SVIH SVETIH 


U tjednu prije obilježavanja blagdana Svih svetih, razredni 
odjeli sa svojim razrednicama obišli su mjesno groblje. Kod glav- 
noga križa zapalili su lampion i molili za sve pokojne učitelje koji 
su radili u našoj školi, branitelje domovinskog rata, za svu djecu, 
roditelje i mještane našeg kraja. 

Učenici PRO Gornja Šemnica obilježili su blagdan Svih svetih 
zajedničkom molitvom i paljenjem svijeće kod raspela u središtu 
mjesta. Najaktivniji su bili prvašići koji su s velikom pažnjom i oz- 
biljnošću sudjelovali u već tradicionalnom okupljanju i obilježa- 
vanju nadolazećeg blagdana. Ivanka Švaljek 

ŠTETNE POSLJEDICE | KAZNENOPRAVNI ASPEKTI ZLOUPORABE ALKOHOLA 


U ponedjeljak, 16. studenoga 2015. godine, za učenike osmih 
razreda održano je predavanje ,Stetne posljedice i kaznenoprav- 
ni aspekti zlouporabe alkohola“. Predavanje je održala gđa. An- 
dreja Jurić, policijska službenica za prevenciju i koordinatorica 
provedbe preventivnog projekta , Zdrav za 5“. 


»Zdrav za 5“ je nacionalni program prevencije ovisnosti i za- 
štite okoliša za učenike 8. razreda osnovnih škola i 1. i 2. razreda 
srednjih škola koji zajednički provode Ministarstvo unutarnjih 
poslova, Ministarstvo znanosti, obrazovanja i sporta, Ministar- 
stvo zdravlja i Ministarstvo zaštite okoliša i prirode. 


Učenici su u prvom dijelu od predavačice dobili spoznaje o 
štetnosti uporabe alkohola, posljedicama koje alkohol donosi u 
toj životnoj dobi i kako alkohol utječe na ponašanje. U drugom di- 
jelu predavanja učenici su kroz aktivno sudjelovanje u razgovoru 
s gđom Jurić upoznati sa stvarnim slučajevima štetnog djelova- 
nja alkohola na život i zdravlje ljudi. Na predavanju se govorilo o 
tome na koji način alkohol utječe na čovjeka te o štetnim posljedi- 
cama, mogućem nasilnom ponašanju, uništavanju imovine, pro- 
metnim nezgodama i obiteljskom nasilju. Prikazani su konkretni 
primjeri iz prakse, vezani uz počinjenja kaznenih djela, prekršaja 
mladih ljudi pod utjecajem alkohola... 

Na učenike se apeliralo da vode računa o sebi, ali i o drugi- 
ma, da se ne voze u prijevoznim sredstvima s osobama koje su 
konzumirale alkoholna pića te da pomognu prijateljima ukoliko 
su previše popili. Naposljetku, s učenicima se razgovaralo na koji 
način da provode slobodno vrijeme, alternativama u vidu sporta, 
druženja s prijateljima i dr. Ivana Frajzman, učiteljica 


j ik i 


PUTOVANJE PO ŽUPANIJI 


Učenici 3.a,b te 4.a razreda iz Radoboja i Jazvina bili su 5. stu- 
denog 2015. na terenskoj nastavi po Hrvatskom zagorju. 


Cilj terenske nastave bio je aktivno sudjelovanje učenika 
pri ponavljanju, utvrđivanju i učenju, otkrivanjem u neposred- 
noj životnoj situaciji. Učenici su marljivo proučavali prikupljene 
materijale o Zupaniji koje su tijekom puta prezentirali ostalim 
učenicima. Prvo smo posjetili Pregradu, obišli Muzej, Zagorsku 
katedralu i staru ljekarnu. U Velikom Taboru upoznali su se neka- 
dašnjim životom u dvorcu te legendama o Veroniki Desinićkoj i 
Vili Meluzini. Kako se nekad živjelo na selu vidjeli su u Etno selu 
u Kumrovcu. Kod spomenika u Zelenjaku otpjevali smo himnu i 
krenuli do Klanjca. Tu smo posjetili Galeriju A. Augustinčića i upo- 
znali njegova djela. Uz pjesmu i učeničke referate, nastavili smo 
put do Oroslavja gdje smo se prošetali zaštićenom parkovnom 
arhitekturom oko zapuštenog dvorca. Stigli smo i do Gupčeve 
lipe. Podsjetivši se na njezin značaj napravili smo veliko kolo oko 
nje sa nadom da se ona nikad ne zaboravi, a prošlost ne ponovi. 
U dvorcu Oršić upoznali smo se sa Seljačkom bunom i njezinim 
posljedicama. O ljepoti našeg zavičaja uvjerili smo se prekrasnim 
pogledom sa perivoja dvorca i spomenika Matiji Gupcu. 

Na povratku je proveden kviz znanja. Sva su djeca s radošću 
sudjelovala i pokazala zavidno znanje o poznavanju svoje Župa- 
nije. To je još jedan dokaz da se znanja bolje usvajaju i trajnije 
ostaju ako se neposredno dožive. Za kraj smo ostavili posjet dvor- 
cu u Začretju, izvana oronulog, ali sa prekrasnom unutrašnjošću 
kroz koji nas je provela vlasnica i zadivila poznavanjem umjetno- 
sti i povijesti našeg kraja. Učiteljice Dragica, Ivanka i Karmen 


DII I 
E 


TERENSKA NASTAVA UČENIKA RAZREDNE NASTAVE 


12. studenog svi učenici razredne nastave bili su na terenskoj 
nastavi u Zagrebu. Po dolasku u Zagreb najprije su pogledali 
predstavu “Mačak u čizmama" u kazalištu Zar ptica. Punih 80 mi- 
nuta uživali su u dogodovštinama Mačka i njegovog gospodara. 
Vizualno vrlo atraktivna, predstava je oduševila i učenike i učite- 
ljice. 

Nakon kratkog odmora u parku pokraj kazališta, krenuli smo 
do Tehničkog muzeja. Tamo su nas dočekali mladi vodiči koji su 
nas u skupinama proveli kroz stalni postav muzeja. Učenici su se 
tako upoznali s vrstama prijevoznih sredstava, strojevima za ga- 
šenje požara, fosilima i prošetali cijelim muzejom. Najuzbudljiviji 
je bio silazak u rudnik i prolazak mračnim i uskim hodnicima. Kad 
smo napokon izašli na zrak, još smo se malo odmorili ispred mu- 
zeja i zadovoljni se vratili kućama. Jasenka Marmilić 


ZELENO BLAGO 


16. studenoga 2015. godine učenici sedmog i osmih razre- 
da Osnovne škole Side Košutić Radoboj posjetili su Krapinu te 
otišli pogledati mjuzikl pod nazivom ,Zeleno blago“. 

Mjuzikl govori o povijesti Zagorja i sadrži pet priča koje pri- 
povijeda djed svojim unucima (Lani i Marku) dok se voze vla- 
kom prema Stubičkim Toplicama. Prva priča je o krapinskom 
pračovjeku, a druga o nesretnoj ljubavi Veronike Desinićke. 
Treća govori o Matiji Gupcu, četvrta o Ljudevit Gaju i tiskanju 
njegovih novina dok peta priča govori o stvaranju svijeta, tj. 
Hrvatskog zagorja. 

U mjuziklu su sudjelovali brojni talentirani izvođači. Učeni- 


jako svidio te ga preporučujemo svima koji su željni znanja o 
povijesti našeg Zagorja. Lana Vuzem, 8.a 

NOVOSTI IZ OŠ JESENJE 


Obilježen 16.11. - Dan sjećanja na Vukovar 


U srijedu 18.11.2015. je u OŠ Gornje Jesenje prigodno obilje- 
žen Dan sjećanja na žrtve Vukovara. Prije početka nastave učenici 
i nastavnici okupili su se u holu škole, a ravnateljica je srdačno po- 
zdravila prisutne i obratila se s nekoliko riječi. Kako bi obogatili sje- 
ćanje na ovaj događaj pročitana je ,Priča o neprijateljima“ Siniše 
Glavaševića i pjesma ,Hrabri ljudi“ nakon čega su upaljene svijeće 
postavljene u obliku imena grada Vukovara. Marljivi učenici izra- 
dili su prigodne plakate kojima su obilježili taj važni događaj naše 
povijesti i time odali počast svim žrtvama grada Vukovara. 

“Neprijatelja će biti manje ako podijelite ljubav“ 

S. Glavašević 


Priprema i uređuje: Erika Tušek Vrhovec 


Dani kruha 


| ove školske godine 21. listopada u našoj su školi svečano obi- 
lježeni Dani kruha i zahvalnosti za plodove zemlje. Uz prigodan 
program naših učenika, molitvu, blagoslov i simbolično blagovanje 
zahvalili smo Bogu na svim plodovima, radostima i uspjesima kojima 
smo svakodnevno darivani. 


Obzirom da su ovogodišnjom temom proglašene kruške i jabu- 
ke, neki su učenici odabrali recepte njemačkih kolača od navedenog 
voća, primjerice Apfelkuchen, Streuselkuchen mit Apfeln, Apfelbi- 
skuit, Birnenschokoladenkuchen, Apfelstrudel. Neki od tih kolača 
pripremaju se i u našem kraju (štrudla i pita od jabuka). Učenici su 
recepte preveli na hrvatski jezik i prema istima kod kuće s mamama 
ispekli kolače, a uz njih su priložili i recepte. Zbor je otpjevao pjesmu 
Der Herbst ist da. 


Svojim prilozima našoj su svečanosti pridonijele i Pekare Jedvaj i 
Pekom Krapina, a svečanosti je prisustvovao vlč. Danijel Herceg, koji 
je blagoslovio kruh i drugu pripremljenu hranu. (etv) 


Tradicionalno obilježavanje ohičaja engleskog govornog područja 


U četvrtak 29. listopada u našoj školi tradicionalno je obilježen “Halloween“ (Noć vje- 
štica). “Halloween“ je večer koja se maskiranjem i ostalim prigodnim aktivnostima obilje- 
žava u zemljama engleskog govornog područja. 


Učenici naše škole igrali su se vokabularom i osnovnim obilježjima vezanima uz 
“Halloween“ sudjelovavši u aktivnostima spajanja riječi i slika te poznavanjem engleske 
abecede. Upoznali su i načine obilježavanja Noći vještica u zemljama engleskog govornog 
područja te su bojili zastave odgovarajućih zemalja. Učenici starije dobi rješavali su i kviz 
vezan uz načine obilježavanja Noći vještica u različitim zemljama. Svi učenici uložili su 
kartona i papira, a ispekli su i kolače i pizze zastrašujućeg izgleda. Tijekom nastave učenici 
su ponovili što znaju o povijesti obilježavanja Noći vještica, pričali su i slušali strašne priče 
te gledali prigodne filmove. Posebnu pohvalu zaslužuju zbog međusobne suradnje i orga- 
nizacije u kojoj su sudjelovali na mnogo različitih načina. Maja Koren, učiteljica engleskog 
jezika 


Kišni vrt 

Prošle šk. godine naša škola je sudjelovala na nagradnom natje- 
čaju Emezette i Bioteke sa dva projekta: Naše vode i Kišni vrt. Nedav- 
no je stiglo priznanje za uspješno sudjelovanje i odličan rezultat. Na 
tome se nije stalo. Mladi ekolozi nastavljaju rad na projektu Kišnog 
vrta. Kako su vremenske prilike bile povoljne, odlučili su urediti naš 
Kišni vrt i pripremiti ga za sadnju u proljeće. Oko toga su se najviše 
potrudili učenici 7. razreda zajedno s našom spremačicom Boženom. 
(etv) 


IZRADA KNJIGE O ŠEGRTU HLAPIĆU 


Učenici 3. razreda 16.11.2015. sudjelovali su u dvosatnoj radionici 
izrađujući vlastitu knjigu/slikovnicu prema pročitanoj lektiri Čudno- 
vate zgode šegrta Hlapića. Izrada se podijelila u nekoliko etapa: 

1. Čitanje knjige (svaki par dobio je jedan dan Hlapićeva puto- 
vanja) 

2. Odabir teksta i događaja koji žele prikazati. 

3. Izrezivanje i lijepljenje teksta iz unaprijed kopiranih predložaka 

4. Crtanje odgovarajućih crteža uz zalijepljen tekst 

5. Zajednička izrada završne i naslovne stranice 

6. Spajanje knjige u jednu cjelinu. 

Učenici su aktivno sudjelovali i trudili se kako bi konačan rezultat 
bio što reprezentativniji. Najviše veselja bilo je prilikom zajedničkog 
čitanja knjige koju su izradili. Ana Kranjčec, dipl. bibl. 


Posjet ordinaciji dentalne medicine u Jesenju 


U sklopu zdravstvenog odgoja i prevencije zaštite zdravlja 
zubiju, učenici naše škole tijekom listopada posjetili su Ordi- 
naciju dent. medicine dr. J. Corić. U petak 23. listopada na pre- 
ventivom pregledu su bili učenici 6. razreda, čiji smo posjet 
zabilježili. (etv) 

Heute ist Martinstag! - Danas je Martinje! 


Tradicionalno se u našoj školi obilježava Martinje. Tako je bilo i 
ove godine, uz iznimku gostovanja dr. Geralda Hihnera iz Središ- 
njice za školstvo u inozemstvu Republike Njemačke, zaduženog za 
Njemačku jezičnu diplomu (DSD). 

Učenici su upoznali njemačke običaje za Martinje te ih uspore- 
dili s hrvatskim. U Njemačkoj djeca u predvečerje izlaze u povorku 
s lampionima koju predvodi konjanik te pjevaju prigodne pjesme. 
Vjeroučitelj Danijel Mežnarić učenike je upoznao sa životopisom 
Svetog Martina, biskupom grada Toursa (4. stoljeće), koji je bio to- 
liko milosrdan da je svoj plašt podijelio s prosjakom. Učenici us- 
poređivanjem kulturnih posebnosti drugih zemalja i Hrvatske uče 
poštivati kulturne različitosti i koristiti interkulturalni dijalog. 


Učenici 4. razreda su pod vodstvom svoje učiteljica Anite Svili- 
čić obojali staklene čaše raznobojnim motivima te su na taj način 
kreativno izradili lampione. Sjaj upaljenih lučica u lampionima dao 
je poseban ugođaj kratkom programu. Učenici su uz klavirsku prat- 
nju učiteljice glazbene kulture Anite Habjanec otpjevali prigodnu 
pjesmu Komm wir wollen Laterne laufen. Nakon toga je ravnatelji- 
ca škole Ljerka Malogorski-Dragoslavić svim učenicima nižih razre- 
da podijelila bombone što je običaj u Njemačkoj za taj dan. Gosp. 
Hiihneru izjavio je bilo drago što je prisustvovao tom prigodnom 
programu u toplom ozračju naše škole. Alexandra Krklec, prof. 


Bi 
plz 


> 


"TIK a 


EJ 


DZ = - =. Sim 


Prvi susret prvašića sa školskom knjižnicom 


Učenici prvog razreda OŠ Gornje Jesenje 29.10.2015. posjetili 
su školsku knjižnicu. Glavni cilj bio je da se učenici upoznaju sa 
prostorom knjižnice, razgovor o ponašanju u tom prostoru i za- 
što je upravo uljudno ponašanje pravi izbor, ujedno vrlo važno je 
i razvijanje interesa za knjižnični prostor i mogućnost učenja kroz 
igru. Učenicima je sve to prikazano gledanjem kratkog filma Mr. 
Bean u knjižnici. Nakon toga učenici su upoznati s pravilnikom o 
radu i ponašanju u knjižnici. Na samom kraju knjižničarka im je 
pročitala basnu o Mišu, mački i kokoši, koja im se jako svidjela, te 
su puni dojmova nacrtali crteže koji su izloženi u školskoj knjižni- 
ci. Ana Kranjčec, dipl.bibl. 


Priznanja za literarni rati učenicama 7. razretia 


Učenice 7. razreda OŠ Gornje Jesenje Melani Jurajić, Diana 
Draganić, Dorotea Artić, Ana-Viktorija Klasić i Iva Fučkar su- 
djelovale su na književnom natječaju “Dani Ksavera Šandora 
Gjalskog 2015. Učenice su za svoje radove dobile priznanja. 
Čestitamo nagrađenim učenicama, kao i mentoru profesoru 
Mariju Hranju. Melani Jurajić. 7.r 


Mjesec orke protiv ovisnosti 


Mjesec borbe protiv ovisnosti obilježava se svake godine u 
razdoblju od 15. studenog do 15. prosinca s ciljem upozoravanja 
cjelokupne javnosti na problem zlouporabe svih oblika sredsta- 
va ovisnosti. 


Time se nastoji potaknuti sve subjekte u društvu na aktivnu 
borbu protiv ovisnosti promicanjem zdravog načina života, od- 
nosno poduzimanjem zajedničkih aktivnosti za uspješno suprot- 
stavljanje ovom ozbiljnom problemu današnjice. 


Prema definiciji Svjetske zdravstvene organizacije ovisnost je 
duševno (psihološko), a ponekad i tjelesno (fizičko) stanje koje 
nastaje međudjelovanjem živog organizma i sredstva ovisnosti. 
Ovisnost se odnosi na neprilagođeno ponašanje vezano uz upo- 
rabu ilegalnih droga ili drugih psihoaktivnih tvari (npr. alkohola 
te sedativa), pušenje, kockanje, ovisnost o internetu, a koje do- 
vodi do oštećenja organizma ili subjektivnih problema (proble- 
ma u obitelji, školi, na poslu, s policijom ...). 


I ove godine, naša škola se uključila u projekt ,Zdrav za pet“ 
- projekt prevencije ovisnosti i zlouporabe droga, alkohola i iga- 
ra na sreću te očuvanja i zaštite okoliša, kojemu je cilj educirati 
učenike osmih razreda osnovne te prvih i drugih razreda srednje 
škole o zdravom načinu života. U sklopu Projekta organizirana 
su predavanja i radionice, u njima će sudjelovati policijski služ- 
benici, liječnici i psiholozi županijskih zavoda za javno zdravstvo, 
predstavnici Ministarstva zaštite okoliša i prirode na županijskim 
razinama, organizacije civilnog društva, mediji i drugi. Zaklina 
Vukić, mag.psih. 


Terenska nastava u Zagrebu 


09. studenog 2015. godine, učenici od 5.-8.razreda OŠ Gornje Jesenje 
bili su na terenskoj nastavi u Zagrebu. Prvo su posjetili Zagrebački Velesa- 
jam s izložbom “Leonardo da Vinci — Genij i njegovi izumi“. Tamo su vidjeli 
makete napravljene po nekim da Vincijevim nacrtima i reprodukcije nje- 
govih najpoznatijih slika (npr. Mona Lisa, Posljednja večera...). 


Nakon izložbe zaputili su se do Cinestara i gledali film “Petar Pan u 
Nigdjezemskoj", no ne bilo kako, nego u 4DX-u, apsolutnom kino iskustvu. 
Uz pomoć fantastičnih 4DX efekata, učenici su se osjećali kao da su i oni 
likovi iz filma. Nakon kina učenici su pošli natrag u Gornje Jesenje gdje su 
ih dočekali njihovi roditelji. Petar Malogorski, 6.r 


Terenska nastava ma Hušnjakovom 


Učenici 5. razreda u pratnji razrednika profesora Marija Hranja bili su u utorak 
20.10.2015. na terenskoj nastavi u Muzeju krapinskih neandertalaca. Razgledali su 
muzej Krapinskog pračovjeka i nalazište Hušnjakovo. U muzeju su pogledali film o 
životu krapinskog neandertalca, zatim su vidjeli učionicu i ljekarnu u vrijeme života 
Dragutina Gorjanovića-Krambergera, slike i nalaze o znanosti u prošlosti, kako je 
izgledalo nalazište u vrijeme iskapanja i nalaze koji su iskopani, lubanje i kosti živo- 
tinja... Vidjeli su i filmić o nastanku svemira i Zemlje, evoluciju života na Zemlji, kao 
i skulpture prvih čovjekolikih majmuna i ljudi iz prapovijesti te prikaz života krapin- 
skog neandertalca u špilji. 

Nakon razgledavanja 
muzeja popeli su se i do 
špilje gdje su pronađeni b 
ostatci pračovjeka. Poseb- 
no su bile zanimljive nji- # 
hove skulpture na samom 
nalazištu. Učenici su se 
lijepo proveli i dosta toga * 
naučili. (etv) y 

DOŠAŠĆE I BOŽIĆ 

Drage župljanke i dragi župljani, sumještani, sve Vas radosno pozdrav- 
ljam. 

Pred nama je Došašće - vrijeme priprave kroz četiri nedjelje za godišnju 
proslavu Rođenja Gospodinova - Božić. Promišljajući o čitanjima kroz 4 nedje- 
lje Došašća, vidjet ćemo da ona ne upućuju na to kako je bilo onda, u ono vrije- 
me - nego žele pobuditi u nama odlučan stav za danas, za ovaj tjedan, za svaki 
trenutak našega života. Došašće nas odgaja za ljubav koja seže za Bogom i 
dostiže Ga. Došašće kao vrijeme radosnog iščekivanja predstavlja svjesnije i 
intenzivnije promišljanje onog općeg raspoloženja, iščekivanja karakteristič- 
nog za život Crkve; kroz ispovijed, molitvu, sudjelovanje na misama zornicama 
koje će od prve nedjelje došašća biti svakodnevne, o malome Isusu koji nam 
svojim rođenjem donosi mir, vječnu istinu i svjetlost. Pred nama je i Jubilej - 
godina milosrđa koja će se slaviti od svetkovine Bezgrešnog začeća, 8. prosinca 
2015. do 20. studenoga 2016. 

Na treću nedjelju došašća, 13. prosinca početi će i u našoj župi slavljenje 
Jubileja kao znaka zajedništva cijele Crkve. Pokušajmo se voditi mislima Sve- 
tog oca Franje kroz cijelo Došašće, ali i cijelu godinu Jubileja - otvorimo svoja 
srca jedni drugima, otvorimo svoja vrata, unatoč nesigurnostima hrabro ko- 
račajmo i ostvarujmo zajedništvo, a to ćemo uraditi čineći duhovna i tjelesna 
djela milosrđa, neka u našim obiteljima budu srca otvorena i neka svi radosno 
svjedočimo vjeru u našeg Gospodina Isusa koji nam je pružio primjer kako či- 
niti dobro. 

Božićno veselje zaista je nešto čarobno! 


Ono se temelji na velikoj istini, da je Bog u slici Maloga Djeteta sišao na 
ovaj svijet; da nasje taj isti Bog - čovjek naučavao primjerom i riječju, što valja 
da činimo, da živimo u miru s Bogom na zemlji, te da budemo puni božićnog 
veselja, ne samo na zemlji, nego za sve vjekove na nebu. 

Božić je blagdan mira, ljubavi i zajedništva, svi zajedno ga proslavimo u 
obitelji - temelju našega društva. 

Svima Vama, župljanke i župljani, djelatnicima Općine na čelu s načelni- 
kom, članovima Općinskog vijeća Općine Radoboj, djelatnicima 05 Side Košu- 
tić Radoboj, članovima raznih udruga s područja župe i općine zahvaljujem na 
suradnji i svima od srca želim da istina božićnog svjetla koja je zasjala u slici 
Maloga Djeteta obasja vaše životne putove i srca vaših najmilijih. 


š SRETAN I BLAGOSLOVLJEN BOŽIĆ I USPJEŠNU E 
| NOVU 2016. GODINU. 
L Vaš župnik Tomislav Novosel , 


NAJAVA DOGAĐANJA U ŽUPI PRESVETOG TROJSTVA RADOBOJ 


| BLAGDAN SVETOG NIKOLE | 


| Blagdan svetog Nikole i ove će se godine tradicionalno | 
obilježiti darivanjem djece Župe Presvetog Trojstva Radoboj, 
kada će kod misnog slavlja koje započinje u 11 sati najmlađi- 

| ma sveti Nikola podijeliti poklone. | 


1 BOŽIĆNA ISPOVIJED 


U subotu 12. prosinca u župnoj crkvi će se obavljati ispo- 
vijed za sve župljane u vremenu od 10.30 do 12.00 sati. 


Ukoliko su pojedini župljani u nemogućnosti doći, bilo 
zbog starosti ili bolesti mogu nazvati na broj telefona 349 - : 
220 pa će ih vlč. Tomislav Novosel posjetiti i ispovjediti. 


I RASPORED BLAGOSLOVA OBITELJI I 


Pred sam Božić biti će tiskan listić na kojem će biti ras- 
I pored svetih misa kroz blagdane kao i raspored blagoslova l 
obitelji. 
: KALENDAR NA DAR | 


Odlukom župnika i članova Župnog pastoralnog vijeća u 
: sve će domove naših župljana pred nadolazeće blagdane sti- | 
ći 12-listni i jedno listni župni kalendar za nadolazeću 2016. 
godinu. Biti će to znak zahvalnosti za suradnju i zajedništvo | 

koje je ostvareno kroz prošlo razdoblje u našoj župi.(J.J.) 


ree 


Sjećanje na naše pokojne 


Povodom blagdana Svih svetih nosimo cvijeće i palimo 
svijeće na grobovima naših najmilijih, vođeni osjećajima 
izražavamo poštovanje prema onima koji su nam u životu 
bili dragi, a sada više nisu s nama. Počast poginulim brani- 
teljima u četvrtak 29. listopada odali su predstavnici Općine, 
izaslanstva udruga proisteklih iz Domovinskog rata, Ministar- 
stva branitelja, Ministarstva obrane i Ministarstva unutarnjih 
poslova koji su u prisutnosti članova obitelji obišli grobove 
branitelja i zapalili svijeće. 

Na blagdan Svih svetih velik broj ljudi okupio se ispred 
mrtvačnice kod svete mise kako bi molili za svoje najmilije, a 
tome je pogodovalo nadasve lijepo vrijeme. Nakon mise vlč. 
Danijel Herceg obavio je zajednički blagoslov grobova koji su 
i ove godine ukrašeni raznovrsnim cvijećem i brojnim lampi- 
onima. 


MEĐUŽUPANIJSKA NOGOMETNA LIGA - SREDIŠTE, SEZONA 2015. - 2016. 


ODLIČNO KRENULI PA POSUSTALI 


Nogometaši Radoboja jesenski su dio natjecanja u okviru 
Međužupanijske nogometne lige-središte završili na 10. mje- 
stu iako su nakon šest odigranih kola bili vodeći na tablici sa 13 
osvojenih bodova. Uslijedio je niz od više loših igara pa je u na- 
rednih devet utakmica osvojeno tek 7 bodova, da bi na kraju je- 
seni sa ukupno 20 bodova zauzeli 10. mjesto. To je mnogo bolje 
nego prošlogodišnje jeseni kada su sa samo 9 bodova iz 15 uta- 
kmica zauzimali posljednje mjesto. U posljednjim ovojesenskim 
nastupima Radoboj je na svojem igralištu izgubio od Savskog 
Marofa 0:2, zatim u Ogulinu s istim rezultatom, da bi pobijedio 
Moslavinu u Radoboju 2:0 i na kraju igrao u Zagrebu protiv ZET- 
a 2:2.Evo tablice na kraju jesenskog dijela natjecanja. 


1. KUSTOŠIJA JE BR 1 3 34:11 34 
2. MLADOST (7) Boo s 3 27:16 30 
3. UDARNIK RN ARENE! 2312 26 
4. PONIKVE pr. m as 23:15 26 
5. DINAMO 157. ze 35 27:19 24 
6. POLET Doo Zo6 22:19 1422 
7. GRADIĆI 15 5/3 19:16 2) 
8. KARLOVAC 5 28709 ga 8 20:25 21 
9, ZET 185.555 30:22 20 
10.RADOBOJ 15.5. 5.5 26:21 20 
11.MLADOST (P) 15.1 5 55 21.24. 20 
12.OGULIN RN JK E: 24:32 16 
13.S.MAROF 185.51 9 14:28 16 
14.LIBERTAS ID Ao A o 18:33 14 
15.ZELINA 054431 148 19:38 13 
16.MOSLAVINA 1asP2 M28 


r 
LOVAČKO DRUŠTVO “STRAHINJŠĆICA" RADOBOJ OBILJEŽILO SEDAMDESETU GODIŠNJICU POSTOJANJA 


ZADOVOLJNI REZULTATIMA DJELOVANJA 


Krajem listopada 2015. godine na prostoru uz Lovački dom 
iznad zaselka Malogorski okupili su se članovi Lovačkog društva 
“Strahinjčica“ Radoboj da bi zajedno sa brojnim gostima obilje- 
žili 70. obljetnicu postojanja društva. Lovačko društvo Radoboj 
osnovano je u listopadu 1945. godine i od tada do današnjih 
dana uspješno djeluje. lako nema zapisnika sa osnivačke skup- 
štine datum osnutka smatra se na temelju rješenja Okružnog 
NOO Varaždin u kojem stoji da je društvo osnovano 18. listopa- 
da 1945. godine. Na temelju sjećanja pojedinih članova osniva- 
či društva bili su: Ivan Košutić - Marofski, Mijo Jurinjak, Dragutin 
Hrvoj (Klipić), Janko Valjavec (Cukor), Ljudevit Strahinec, Josip 
Strahinec (Pic) i Andrija Jurinjak. Prvi je predsjednik bio Ivan Ko- 
šutić, tajnik Mijo Jurinjak, lovnik Ljudevit Strahinec i blagajnik 
Andrija Jurinjak. Prvih godina članovi društva bili su uglavnom 
s područja Radoboja, Brega Radobojskih, Jazvina, Strahinja Ra- 
dobojskog i Orehovca Radobojskog. Lovci s područja Donje i 
| Gornje Šemnice, koji su bili članovi lovačkog društva Mihovljan 
1963. godine prelaze u radobojsko društvo, a takva situacija je 

i danas. 


Tad - 


| Članovi Lovačkog dhištva “Strahinjčica“ prigodom obilježavanja 70. 
godišnjice 


| Godinama su se članovi Lovčkog društva Radoboj brinuli o 
zaštiti i uzgoju divljači, te izgradnji potrebnih objekata. Uređi- 
| van je tako lovački dom kod Crneka, a potom se prišlo izgradnji 
novih objekata na obroncima Strahinjčice, iznad zaselka Malo- 
gorski, u Donjoj Šemnici, te na području dijela lovišta Gornja 
| Šemnica. Velikim odricanjima, osobnim radom i sredstvima iz- 
građeni su funkcionalni objekti s kojima se lovci, članovi Lovač- 
| kog društva “Strahinjčica"mogu ponositi. 


Na svečanosti, upriličenoj povodom obilježavanja 70. go- 

| dišnjice postojanja o povijesti društva, uspjesima i problemima 
govorili su tajnica Društva Sonja Grobotek i predsjednik Vladi- 
mir Vidović. Uz iznošenje činjenica o tome što je sve ostvareno 

| bilo je riječi i o problemima koje lovcima donose sve brojniji 


Gosti na svečanosti bili su i redslovnic brojnih susjednih jovačkih | 
društava kao i lovačkih društava iz Slovenije 


zakonski propisi, te o stalnom rastu pojedinih naknada koje lo- | 
vačka društva moraju plaćati. Posebno je istaknuto kako su za- 
htjevi za naknadu šteta koje čini divljač iz godine u godinu sve 
veći kao i premije osiguranja koje lovci moraju plaćati. Zbog sve 
većih troškova koje lovci trebaju snositi posljednjih se godina 
smanjuje broj aktivnih lovaca, tako ih je od proslave 60. godiš- | 
njice do danas desetak manje nego što ih je bilo. 


Lovcima su jubilej čestitali i zahvalili na dosadašnjem radu | 
zamjenik općinskog načelnika Stjepan Sirovec i zamjenik žu- 
pana Krapinsko-zagorske županije Anđelko Ferek Jambrek 
obećavši kako će u okviru svojih nadležnosti nastojati pomoći 
lovačkim društvima. Prisutni su s posebnim odobravanjem po- 
zdravili poruke koje im je uputio radobojski župnik vlč. Tomislav | 
Novosel. 


Zajednička snimka na završetku službenog dijela 


proslave 

